stanford-oval/wikipedia huggingface dataset:
ยอดนักสืบจิ๋วโคนัน: คดีฆาตกรรมไพ่ปริศนา

| ยอดนักสืบจิ๋วโคนัน: คดีฆาตกรรมไพ่ปริศนา |
| --- | --- |
ภาพโปสเตอร์ภาพยนตร์ตอนพิเศษ คดีฆาตกรรมไพ่ปริศนา
กำกับ: โคดามะ คาเน็ทสึกุ
เขียนบท: อาโอยาม่า โกโช
เนื้อเรื่อง: โคอุจิ คาซึนาริ
สร้างจาก: ยอดนักสืบจิ๋วโคนัน โดย โกโช อาโอยามะ
วันฉาย: 18 เมษายน พ.ศ. 2541
ประเทศ: ญี่ปุ่น
ภาษา: ญี่ปุ่น
ก่อนหน้านี้: ยอดนักสืบจิ๋วโคนัน: คดีปริศนาระเบิดระฟ้า
ต่อจากนี้: ยอดนักสืบจิ๋วโคนัน: ปริศนาพ่อมดคนสุดท้ายแห่งศตวรรษ
ยอดนักสืบจิ๋วโคนัน: คดีฆาตกรรมไพ่ปริศนา ญี่ปุ่น: 名探偵コナン 14番目の標的(ターゲット); โรมาจิ: Meitantei Konan Jyuuyon(14) banme no Tagetto (TARGET); (อังกฤษ: Detective Conan: The Fourteenth Target) เป็นตอนพิเศษของภาพยนตร์การ์ตูนเรื่องยอดนักสืบจิ๋วโคนัน ตอนที่ 2
เรื่องย่อ

เกิดเหตุมือลึกลับคอยลอบทำร้ายบุคคลต่างๆอย่างต่อเนื่อง ตั้งแต่ สารวัตรเมงูเระ จูโซที่ถูกลูกธนูหน้าไม้ยิง ขณะที่วิ่งออกกำลังกาย, คิซากิ เอริ ทนายความ แม่ของรันถูกวางยาพิษในช็อกโกแลต และดร.อากาสะ ฮิโรชิ ที่ถูกหน้าไม้ยิงขณะที่เปิดประตูบ้าน โดยที่แต่ละคนจะมีชื่อที่เกี่ยวข้องกับสัญลักษณ์หรือจำนวนบนไพ่ และยังเป็นบุคคลที่มีความเกี่ยวข้องกับ โมริ โคโกโร่ ด้วย ผู้ที่ถูกสงสัยมากที่สุดคือ มุราคามิ โจ อดีตนักพนันที่เพิ่งออกจากคุกซึ่งมีความแค้นกับโคโกโร่ ในเหตุการณ์ๆหนึ่ง อันเป็นเหตุการณ์ที่ทำให้รันคิดว่าเป็นสาเหตุให้โคโกโร่ และเอริ ต้องแยกทางกัน แต่ทว่าบุคคลที่เกี่ยวข้องกับโคโกโร่ที่มีชื่อเป็นจำนวนตัวเลขก็ยังตกเป็นเป้าหมายในการลอบทำร้ายต่อไปคือสึจิ ฮิโรกิ แต่เส้นยาแดงผ่าแปด สึจิ ฮิโรกิรอดชีวิต แต่ก็ต้องพลาดโอกาสการแข่งขันอเมริกันโอเพนไป โคโกโร่นึกชื่อบุคคลต่อไปที่น่าจะมีเลขประกอบนั่นคือ สึจิ ฮิโรกิ พวกเขาจึงพากันไปคุ้มครองและได้ไปที่อะควาเรียมคริสตัล ของคุณอาซาฮี คาสึโยชิ และเจอบุคคลอีกกลุ่มหนึ่งประกอบด้วย นิชินะ มิโนรุ ,ปีเตอร์ ฟอร์ด ,ชิชิโด เอเม ,โอสะนาอิ นานะและซาวากิ โคเฮ ซึ่งชื่อของทุกคนมีตัวเลขเป็นตัวประกอบทั้งสิ้น แต่แล้วสถานที่แห่งนี้ก็กลายเป็นกับดักกลางทะเลที่คนร้ายวางแผนไว้ และก็เกิดการฆาตกรรมขึ้นโดยโอสะนาอิ นานะ ถูกแทง และอาซาฮี คาสึโยชิด้วย พวกโคนันจึงต้องสืบเรื่องราวพร้อมๆกับหาทางหนีออกจากอะควาเรียมคริสตัล จนกระทั่งโคนันพบตัวคนร้ายนั่นคือ ซาวากิ โคเฮ หลังจากคนร้ายจนมุมจึงจับรันเป็นตัวประกัน แต่แล้วโคนันก็ได้ยิงที่ขาของรันเพื่อช่วยชีวิตรันไว้ แล้ว ซาวากิ โคเฮ ก็ถูกจับ
ตัวละคร > ตัวละครหลักในเรื่อง

เอโดงาวะ โคนัน
โมริ โคโกโร่ (เป็นคนที่มีชื่อเป็นหมายเลข 5 ในการนับค่าของไพ่)
โมริ รัน
สารวัตรเมงูเระ จูโซ (เป็นคนที่มีชื่อเป็นหมายเลข 13 เทียบเท่าคิงในการนับค่าของไพ่)
คิซากิ เอริ (เป็นคนที่มีชื่อมีความหมายว่าควีน เทียบเท่าควีน (Q) ในการนับค่าของไพ่)
ดร.อากาสะ ฮิโรชิ (เป็นคนที่มีชื่อเป็นหมายเลข 11 เทียบเท่าแจ็คในการนับค่าของไพ่)
หมวดชิราโทริ นินซาบุโร่ (เป็นคนที่มีชื่อเป็นหมายเลข 3 ในการนับค่าของไพ่)
ซึซึกิ โซโนโกะ
โยชิดะ อายูมิ
ซึบุรายะ มิซึฮิโกะ
โคจิมะ เก็นตะ
คุริยาม่า มิโดริ (เป็นการปรากฏตัวครั้งแรก)
ตัวละคร > ตัวละครในตอนนี้

มุราคามิ โจ (35) อดีตเจ้ามือการพนันที่เพิ่งพ้นโทษออกจากคุก โคโกโร่เป็นคนจับได้ (เหยื่อรายที่1)
นิชินะ มิโนรุ (37) นักเขียนบทความเกี่ยวกับอาหาร เป็นคนที่มีชื่อเป็นหมายเลข 2 ในการนับค่าของไพ่
ปีเตอร์ ฟอร์ด (40) นิวแคสเตอร์ เป็นคนที่มีชื่อเป็นหมายเลข 4 ในการนับค่าของไพ่
ชิชิโด เอเม (45) ช่างภาพ เป็นคนที่มีชื่อเป็นหมายเลข 6 ในการนับค่าของไพ่
โอสะนาอิ นานะ (21) นางแบบ เป็นคนที่มีชื่อเป็นหมายเลข 7 ในการนับค่าของไพ่ (เหยื่อรายที่3)
ซาวากิ โคเฮ (36) ผู้เชี่ยวชาญเรื่องไวน์ เป็นคนที่มีชื่อเป็นหมายเลข 8 ในการนับค่าของไพ่
อาซาฮี คาสึโยชิ (51) นักธุรกิจ เจ้าของอะควาเรี่ยมคริสตัล เป็นคนที่มีชื่อเป็นหมายเลข 9 ในการนับค่าของไพ่ (เหยื่อรายที่2)
สึจิ ฮิโรกิ (36) โปรกอล์ฟและนักบิน เป็นคนที่มีชื่อเป็นหมายเลข 10 ในการนับค่าของไพ่
โอกาโนะ โทวาโกะ(32) มาม่าซังไนท์คลับ
ชื่อของผู้ถูกปองร้ายตามเลขบนไพ่

| เลขของไพ่ | ชื่อผู้ถูกปองร้าย | การเชื่อมโยงกับชื่อ | สิ่งที่วางไว้ ในที่เกิดเหตุ | การปองร้าย |
| --- | --- | --- | --- | --- |
| โจ๊กเกอร์ | มุราคามิ โจ | ชื่อที่ใช้ในบ่อนคือโจ๊กเกอร์ | - | ฆ่ารัดคอในขณะที่เมา |
| 13 (คิง) | เมงุเระ จูโซ | จูโซ (十三) แปลว่า 13 | ดาบ | ถูกยิงด้วยหน้าไม้ระหว่างออกกำลังกายในสวนสาธารณะ |
| 12 (ควีน) | คิซากิ เอริ | คิซากิ (妃) แปลว่า ราชินี (Queen) | ดอกไม้ | ใส่ยาฆ่าแมลงในช็อกโกแล็ต Zigobar ที่เธอชอบ |
| 11 (แจ๊ค) | อากาสะ ฮิโรชิ | ตัว ชิ (士) ประกอบด้วยตัวคันจิ ที่แปลว่าสิบ (十) กับ หนึ่ง (一) | ∝ ซึ่งคล้ายดาบ ในไพ่แจ็ค | ปาก้อนหินใส่ประตูบ้าน พอออกไปดูก็ถูกยิงด้วยหน้าไม้ที่ก้น |
| 10 | สึจิ ฮิโรกิ | คำว่า สึจิ (辻) มีตัวคันจิที่แปลว่า 10 (十) | ไพ่ 10 โพธิ์ดำ | แอบเปลี่ยนยาหยอดตาที่เขาใช้ประจำ เป็นยาหยอดตาสำหรับคนตาบอดสี ซึ่งมีฤทธิ์ขยายม่านตา  ทำให้เขาไม่สามารถลงแข่งขันกอล์ฟรายการอเมริกันโอเพ่นได้ |
| 9 | อาซาฮี คัตสึโยชิ | คำว่า อาซาฮี (旭) ที่ตัวคันจิที่แปลว่า 9 (九) | ไพ่ 9 โพธิ์ดำ | ฆ่าแล้วนำไปใส่ในตู้ปลาในอควาคริสตัล |
| 8 | ซาวากิ โคเฮ | ตัว โค (公) มีตัวคันจิที่แปลว่า 8 (八) | ไพ่ 8 โพธิ์ดำ | ถูกหน้าไม้ในห้องเก็บไวน์ยิงเนื่องจากเดินไปเตะสายเปียโนเข้า(แต่ไม่โดน)  ซึ่งเป็นกับดักที่เขาวางไว้เพื่อให้เข้าใจว่าตัวเองก็ถูกปองร้าย |
| 7 | โอซานาอิ นานะ | คำว่า นานะ พ้องเสียงกับกับคำที่แปลว่า 7 | ไพ่ 7 โพธิ์ดำ   ไพ่โจ๊กเกอร์ | ถูกมีดเสียบที่หลัง  โดยดับไฟแล้วมาฆ่าเธอ โดยดูจากเล็บปลอมที่ทายาทาเล็บชนิดใหม่ที่มีสารเรืองแสงอยู่ |
| 6 | ชิชิโด เอเม | ตัว ชิชิ (宍) มีตัวคันจิที่แปลว่า 6 (六) | ไพ่ 6 โพธิ์ดำ | ระเบิดAqua Cystal เพื่อให้จมน้ำตาย   แต่จริงๆแล้ว ต้องการฆ่า นิชินะ ที่ว่ายน้ำไม่เป็น  อีก4คนที่เหลือนั้นถูกปองร้ายเพื่อให้ครบเลขเท่านั้นเอง |
| 5 | โมริ โคโกโร่ | คำว่า โคโกโร่ (小五郎) มีตัวคันจิที่แปลว่า 5 (五). | ไพ่ 5 โพธิ์ดำ | ระเบิดAqua Cystal เพื่อให้จมน้ำตาย   แต่จริงๆแล้ว ต้องการฆ่า นิชินะ ที่ว่ายน้ำไม่เป็น  อีก4คนที่เหลือนั้นถูกปองร้ายเพื่อให้ครบเลขเท่านั้นเอง |
| 4 | ปีเตอร์ ฟอร์ด | คำว่า ฟอร์ด (Ford) ออกเสียงคล้าย Four ในภาษาอังกฤษ ที่แปลว่า 4 | ไพ่ 4 โพธิ์ดำ | ระเบิดAqua Cystal เพื่อให้จมน้ำตาย   แต่จริงๆแล้ว ต้องการฆ่า นิชินะ ที่ว่ายน้ำไม่เป็น  อีก4คนที่เหลือนั้นถูกปองร้ายเพื่อให้ครบเลขเท่านั้นเอง |
| 3 | ชิราโทริ นินซาบุโร่ | คำว่า นินซาบุโร่ (任三郎) มีตัวคันจิที่แปลว่า 3 (三) | ไพ่ 3 โพธิ์ดำ | ระเบิดAqua Cystal เพื่อให้จมน้ำตาย   แต่จริงๆแล้ว ต้องการฆ่า นิชินะ ที่ว่ายน้ำไม่เป็น  อีก4คนที่เหลือนั้นถูกปองร้ายเพื่อให้ครบเลขเท่านั้นเอง |
| 2 | นิชินะ มิโนรุ | คำว่า นิชินะ (仁科) มีตัวคันจิที่แปลว่า 2 (二) | ไพ่ 2 โพธิ์ดำ | ระเบิดAqua Cystal เพื่อให้จมน้ำตาย   แต่จริงๆแล้ว ต้องการฆ่า นิชินะ ที่ว่ายน้ำไม่เป็น  อีก4คนที่เหลือนั้นถูกปองร้ายเพื่อให้ครบเลขเท่านั้นเอง |
| 1 (เอช) | คุโด้ ชินอิจิ | คำว่า อิจิ (一) แปลว่า 1 | ไพ่ A โพธิ์ดำ | จับรันเป็นตัวประกัน |
ส่วนอีกคนซึ่งมีชื่อเป็นหมายเลขไพ่ แต่ไม่ได้ถูกปองร้าย คือ โอกาโนะ โทวาโกะ เพราะ โท (十) ในชื่อ โทวาโกะ แปลว่า 10 (十)
คนร้ายและเหตุจูงใจในการก่อคดี

คนร้าย ซาวากิ โคเฮ
เหตุจูงใจ
ต้องการสังหารโอซานาอิ นานะ เพื่อแก้แค้นจากเหตุอุบัติเหตุที่ทำให้เขาเสียความสามารถในการรับรส
ต้องการสังหารอาซาฮี คัตสึโยชิ เพราะไม่พอใจที่เขาเก็บรักษาไวน์ไม่ดี
ต้องการสังหารนิชินะ มิโนรุ เพราะไม่พอใจที่งานเขียนของเขานำเสนออย่างผิดๆ
ต้องการสังหารสึจิ ฮิโรกิ เพราะเขาดูถูกตำแหน่งผู้เชี่ยวชาญเรื่องไวน์
เพลงประกอบ

ญี่ปุ่น: 少女の頃に戻ったみたいに; โรมาจิ: Shoujo no Koro ni Modotta Mitai ni; ทับศัพท์: Like I've Returned to the Time When I was a Girl; ราวกับกลับไปเป็นเด็กหญิงตัวน้อย by ZARD
แหล่งข้อมูลอื่น

ข้อมูลภาษาอังกฤษ
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ยอดนักสืบจิ๋วโคนัน: เผชิญหน้าองค์กรชุดดำ

| ยอดนักสืบจิ๋วโคนัน: เผชิญหน้าองค์กรชุดดำ |
| --- | --- |
ภาพโปสเตอร์ของตอนเผชิญหน้าองค์กรชุดดำ ในประเทศไทย
กำกับ: ทานากะ โทชิคาสึ,  มาซาฮิโระ คุนิโมโตะ,  อากิระ มิยาคาวะ
เขียนบท: อาโอยาม่า โกโช
เนื้อเรื่อง: มุทสึกิ วาตานาเบ้
สร้างจาก: ยอดนักสืบจิ๋วโคนัน โดย โกโช อาโอยามะ
วันฉาย:  17 ธันวาคม พ.ศ. 2550   12 กรกฎาคม พ.ศ. 2551   21 เมษายน พ.ศ. 2555 (เช้าตรู่วันที่ 22 เมษายน พ.ศ. 2555) (ช่อง 7)
ประเทศ: ญี่ปุ่น
ภาษา: ญี่ปุ่น
ก่อนหน้านี้: จดหมายท้าทายถึงคุโด้ ชินอิจิ บทนำก่อนอำลา
ต่อจากนี้: ชินอิจิปะทะวิหคมรณะ
เผชิญหน้าองค์กรชุดดำ (ญี่ปุ่น: 工藤新一の復活！～黒の組織との対決; โรมาจิ: Kudo Shinichi no Fukkatsu! Kuro no Soshiki to no Taiketsu) ; (อังกฤษ: Confrontation With The Men In Black) เป็นภาพยนตร์ตอนพิเศษของยอดนักสืบจิ๋ว โคนัน ตอนที่ 2 ซึ่งเป็นแบบคนแสดงจริง โดยตอนดังกล่าวออกอากาศเมื่อวันที่ 17 ธันวาคม พ.ศ. 2550 เวลา 21.00-22.48 น. ทางสถานีโทรทัศน์โยมิอุริของ ประเทศญี่ปุ่น ส่วนในประเทศไทย ฉายที่โรงภาพยนตร์เซ็นจูรี่ มูฟวี่ พลาซ่า เมื่อวันที่ 12 กรกฎาคม พ.ศ. 2551 และออกอากาศทางฟรีทีวีทางสถานีโทรทัศน์สีกองทัพบกช่อง 7 ในช่วง World Cinema วันที่ 21 เมษายน พ.ศ. 2555(เช้าตรู่วันที่ 22 เมษายน พ.ศ. 2555) เวลา 03.05-04.35 น.
เนื้อเรื่อง

พวกโคนันและรัน ได้รับเชิญไปยังงานเลี้ยงฉลองตำแหน่งมิสแจแปนนีสค์ (Miss Japaneseque) ที่นั่นเอง โคนันได้ทราบเรื่องว่ามีการส่งจดหมายข่มขู่โคโตบุกิ คาเรน ผู้ครองตำแหน่งมิสแจแปนนีสค์คนล่าสุด นอกจากนั้นโคนันและไอ ยังได้รับประทานเค้ก ที่มีส่วนผสมของเหล้าขาวจีน ทำให้ทั้งสองคนกลับร่างเป็นชินอิจิ และชิโฮะชั่วคราว ซึ่งก็เป็นช่วงเวลาเดียวกันที่กลุ่มชายชุดดำกำลังไล่ล่าชิโฮะอยู่ โคนันจึงต้องช่วยชิโฮะ และคลี่คลายปมปริศนาในงานเลี้ยงนั้นด้วย
ตัวละคร > ตัวละครหลัก

คุโด้ ชินอิจิ แสดงโดย โอกุริ ชุน
โมริ รัน แสดงโดย คุโรคาว่า โทโมกะ
มิยาโนะ ชิโฮะ (เชอรี่) แสดงโดย คาชิอิ ยู
ยิน แสดงโดย ซาซากิ คุราโนะสุเกะ
ว็อดก้า
โมริ โคโกโร่ แสดงโดย จินไน ทาคาโนริ
สึสึกิ โซโนโกะ แสดงโดย อิวาสะ มายูโกะ
สารวัตรเมงูเระ จูโซ แสดงโดย อิบุ มาซาโตะ
ดอกเตอร์อากาสะ แสดงโดยทายามะ เรียวเซย์
เอโดงาว่า โคนัน
แสดงโดย ฟูจิซากิ นาโอะ
พากย์โดย ทาคายาม่า มินามิ
ไฮบาระ ไอ
แสดงโดย ชิบาตะ เคียวกะ
พากย์โดย เมงุมิ ฮายาชิบาระ
ตัวละคร > ตัวละครในตอนนี้

โคโตบุกิ คาเรน Miss Japaneseque 2007
แสดงโดย นัตสึกิ
โคโตบุกิ มิมิ พี่สาวและผู้จัดการส่วนตัวของคาเรน
แสดงโดย นิชิโอะ มาริ
อาเบะ สึมิกะ รองนางงาม Miss Japaneseque 2007
แสดงโดย โอโตโมะ มินามิ
คาวาดะ เคียวมิ รองนางงาม Miss Japaneseque 2007
แสดงโดย มิเนะ เอริกะ
มิอุระ ไดโง กรรมการตัดสิน Miss Japaneseque 2007 และเป็นชู้รักกับคาเรน
แสดงโดย ซาโตอิ เคนตะ
อามาโนะ โชอิจิ ผู้ช่วยผู้กำกับ และเคยเป็นแฟนกับคาเรนมาก่อน
แสดงโดย คาวาโอกะ ไดจิโร่
คนร้ายและเหตุจูงใจในการก่อคดี

คนร้าย(ตัวปลอม) มิอุระ ไดโง
เหตุจูงใจ เพราะคาเรนทำตัวห่างเหินจากเขา เขาจึงส่งจดหมายขู่มา
คนร้าย(ตัวจริง) อามาโนะ โชอิจิ
เหตุจูงใจ เพราะคาเรนเข้าใจผิดว่าเขาเป็นคนส่งจดหมายขู่ จึงดูถูกถึงเรื่องที่เธอกับอามาโนะที่เคยเป็นแฟนกันว่าเป็นอดีตที่เป็นขยะและต่ำกว่าขยะไปเสียแล้ว และบอกเขาว่า "ช่วยหายไปจากเธอตลอดกาลเลย" อามาโนะที่ได้ยินอย่างนั้น จึงคว้าอุปกรณ์ในห้องนั้นซึ่งเป็นของแข็งฟาดศีรษะจนเธอเสียชีวิต
แต่เขาก็ทำให้ตัวเองหลุดจากการเป็นผู้ต้องสงสัย โดย ทำให้เหมือนกับในจดหมายขู่  ซึ่งเขาทำให้เธอถูกมีดปักหัวใจและทำให้ศพตกลงมาเพื่ออำพรางวิธีการฆาตกรรมที่แท้จริง
ดูเพิ่ม

เว็บไซต์อย่างเป็นทางการของโยมิอุริทีวี ภาคเผชิญหน้าองค์กรชุดดำ เก็บถาวร 2007-10-22 ที่ เวย์แบ็กแมชชีน (ญี่ปุ่น)
1 2  WORLD CINEMA ภ.ญี่ปุ่น “ยอดนักสืบจิ๋วโคนัน : เผชิญหน้าองค์กรชุดดำ”, CH7 (เรียกข้อมูลวันที่ 10 มิ.ย. 2555)
| ด ค กยอดนักสืบจิ๋วโคนัน โดย โกโช อาโอยามะ |
| --- | --- | --- |
| ตัวละครหลัก |  คุโด้ ชินอิจิ / เอโดงาวะ โคนัน  โมริ รัน  โมริ โคโกโร่  คิซากิ เอริ  ซึซึกิ โซโนโกะ  ฮัตโตริ เฮย์จิ  โทยามา คาสึฮะ  มิยาโนะ ชิโฮะ / ไฮบาระ ไอ  โยชิดะ อายูมิ  ซึบุรายะ มิซึฮิโกะ  โคจิมะ เก็นตะ  ฮอนโด เอย์สึเกะ  มิซึนาชิ เรย์นะ / ฮอนโด ฮิเดมิ  จอมโจรคิด / คุโรบะ ไคโตะ  ฮาคุบะ ซางูรุ  |  |
| ภาพยนตร์ |  คดีปริศนาระเบิดระฟ้า  คดีฆาตกรรมไพ่ปริศนา  ปริศนาพ่อมดคนสุดท้ายแห่งศตวรรษ  คดีฆาตกรรมนัยน์ตามรณะ  คดีปริศนาเส้นตายสู่สวรรค์  ปริศนาบนถนนสายมรณะ  คดีฆาตกรรมแห่งเมืองปริศนา  มนตราแห่งรัตติกาลสีเงิน  ยุทธการเหนือห้วงทะเลลึก  บทเพลงมรณะแด่เหล่านักสืบ  ปริศนามหาขุมทรัพย์โจรสลัด  บทบรรเลงแห่งความตาย  ปริศนานักล่าทรชนทมิฬ  ปริศนามรณะเหนือน่านฟ้า  15 นาทีเฉียดวิกฤติมรณะ  ปริศนาระทึก-ศึกลูกหนังมรณะ  ฝ่าวิกฤติเรือรบมรณะ  ลูแปงที่ 3 ปะทะ ยอดนักสืบจิ๋วโคนัน เดอะมูฟวี่  ปริศนากระสุนมรณะ  ปริศนาทานตะวันมรณะ  ปริศนารัตติกาลทมิฬ  ปริศนาเพลงกลอนซ่อนรัก  ปฏิบัติการสายลับเดอะซีโร่  ศึกชิงอัญมณีสีคราม  กระสุนสีเพลิง  เจ้าสาวฮาโลวีน  มฤตยูใต้น้ำทมิฬ  ปริศนาปราการ 5 แฉก  |  |
| โอวีเอ |  โคนันปะทะคิดปะทะไยบะ - ศึกแตกหักชิงดาบล้ำค่า  สิบหก ผู้ต้องสงสัย!?  โคนัน และ เฮย์จิ และเด็กที่หายตัวไป  โคนัน กับคิด และคริสตัลมาเธอร์  เป้าหมายคือโคโกโร่! บันทึกลึกลับของขบวนการนักสืบเยาวชน  ไล่ล่าหาอัญมณี! โคนันกับเฮย์จิปะทะคิด  คำใบ้มรณะจากอากาสะ ฮิโรชิ  การไขคดีของซึซึกิ โซโนโกะ  เมื่อ 10 ปีผ่านไป  โคนัน ปะทะ จอมโจรคิด เกาะแห่งกับดัก  ข้อมูลลับจากลอนดอน  ปาฏิหาริย์ไม้เบสบอลในตำนาน  |  |
| แมจิก ไฟล์ |  Shinichi Kudo — The Case of the Mysterious Wall and the Black Labrador  Shinichi and Ran — The Memories from Mahjong pieces and Tanabata  Osaka Okonomiyaki Odyssey  The Niigata-Tokyo Souvenir Capriccio  Fantasista Flower  |  |
| ตอนพิเศษโทรทัศน์ |  Time Travel of the Silver Sky  Black History  ลูแปงที่ 3 ปะทะ ยอดนักสืบจิ๋วโคนัน  เป้าหมายคือ โมริ โคโกโร่!  คดีปริศนากับโคนันที่หายไป  เอพิโสด วัน: กำเนิดยอดนักสืบจิ๋ว  |  |
| ภาคคนแสดง |  จดหมายท้าทายถึงคุโด้ ชินอิจิ บทนำก่อนอำลา  เผชิญหน้าองค์กรชุดดำ  ชินอิจิปะทะปริศนาวิหคมรณะ  ชินอิจิกับปริศนาเกียวโตชินเซ็นกุมิ  13 ห้องแห่งความตาย  |  |
| หนังสือฉบับนิยาย |  ตำนานขุมทรัพย์โคชู  ซิมโฟนีสังหาร  สาสน์ท้าแด่คุโด้ ชินอิจิ - บทนำแห่งการลาจาก  การกลับมาของคุโด้ ชินอิจิ - ประทะองค์กรชุดดำ  พลิกคดีแม่มดแห่งเอจินบาระ  สาสน์ท้าแด่คุโด้ ชินอิจิ - ปริศนาวิหคมรณะ  สาส์นท้าแด่คุโด้ ชินอิจิ - คดีฆาตกรรมห้องพิพากษา  |  |
| รายชื่อและอื่น ๆ |  รายชื่อตอน มังงะ  อนิเมะ  สปิน-ออฟ วันสบาย ๆ ของซีโร่  ห้าพยัคฆ์นักเรียนตํารวจ  ฮันซาวะ ตัวร้ายสุดโหด  APTX4869  เพลงประกอบภาพยนตร์การ์ตูน  เกม  |  |
ภูมิอากาศ

การแบ่งประเภทของภูมิอากาศทั่วโลก
สภาพภูมิอากาศ (อังกฤษ: climate) เป็นการวัดอย่างหนึ่งของรูปแบบค่าเฉลี่ยของการเปลี่ยนแปลงของอุณหภูมิ ความชื้น ความกดอากาศ หยาดน้ำฟ้า (ฝน ลูกเห็บ หิมะ) ปริมาณอนุภาคในบรรยากาศ และตัวแปรทางอุตุนิยมวิทยาอื่นในภูมิภาคหนึ่ง ๆ ในช่วงระยะเวลานาน ภูมิอากาศแตกต่างจากสภาพอากาศ (อังกฤษ: weather) ที่นำเสนอสภาพขององค์ประกอบเหล่านี้และการแปรผันในเวลาสั้น ๆ ในพื้นที่ที่กำหนด
ภูมิอากาศของภูมิภาคหนึ่งเกิดจาก "ระบบภูมิอากาศ" ซึ่งประกอบด้วยห้าองค์ประกอบ ได้แก่ บรรยากาศ (อังกฤษ: atmosphere) อุทกบรรยากาศ (อังกฤษ: hydrosphere) เยือกแข็ง (อังกฤษ: cryosphere) เปลือกโลก (อังกฤษ: lithosphere) และ ชีวมณฑล (อังกฤษ: biosphere)
สภาพภูมิอากาศ ณ จุดใดจุดหนึ่งจะได้รับผลกระทบจากตำแหน่งละติจูดบนพื้นโลก ภูมิประเทศและระดับความสูงที่จุดนั้น เช่นเดียวกับแหล่งน้ำและกระแสใกล้เคียง สภาพอากาศที่สามารถจำแนกตามค่าเฉลี่ยและพิสัยปกติของตัวแปรที่แตกต่างกันไป มากที่สุดได้แก่อุณหภูมิและหยาดน้ำฟ้า รูปแบบการจัดหมวดหมู่ที่ใช้กันแพร่หลายที่สุดได้รับการพัฒนาขึ้นเริ่มแรกโดย Wladimir Köppen.  ระบบ Thornthwaite อยู่ในการใช้งานตั้งแต่ปี 1948 ควบรวมกับการคายระเหย (อังกฤษ: evapotranspiration) ที่มีพร้อมกับอุณหภูมิและข้อมูลหยาดน้ำฟ้าถูกนำมาใช้ในการศึกษาความหลากหลายทางสายพันธุ์สัตว์และผลกระทบที่อาจเกิดขึ้นจากการเปลี่ยนแปลงสภาพภูมิอากาศ ระบบของ  Bergeron และการจำแนกบทสรุปเชิงพื้นที่ (อังกฤษ: Spatial Synoptic Classification system) จะมุ่งเน้นไปที่จุดเริ่มต้นของมวลอากาศที่กำหนดสภาพภูมิอากาศของภูมิภาคหนึ่ง ๆ
ภูมิอากาศบรรพกาลวิทยา (อังกฤษ: paleoclimatology) คือการศึกษาของภูมิอากาศโบราณ เนื่องจากการสังเกตโดยตรงของสภาพภูมิอากาศยังไม่พร้อมใช้ก่อนศตวรรษที่ 19 ภูมิอากาศบรรพกาลจะถูกอนุมานจาก'ตัวแปรแบบตัวแทน' (อังกฤษ: proxy variables) ที่ประกอบด้วยหลักฐานที่ไม่ใช่สิ่งมีชีวิตเช่นตะกอนที่พบในพื้นทะเลสาบและแกนน้ำแข็ง และหลักฐานทางชีววิทยาเช่นวงรอบต้นไม้และปะการัง แบบจำลองภูมิอากาศเป็นแบบจำลองทางคณิตศาสตร์ของสภาพอากาศในอดีตปัจจุบันและอนาคต การเปลี่ยนแปลงสภาพภูมิอากาศอาจเกิดขึ้นในช่วงระยะเวลายาวและสั้นจากความหลากหลายของปัจจัยต่าง ๆ ภาวะโลกร้อนที่ผ่านมาจะได้กล่าวถึงใน'ภาวะโลกร้อน'
สภาพภูมิอากาศ คือ รูปแบบในระยะยาวของสภาพอากาศ ในพื้นที่เฉพาะหนึ่ง ๆ นักวิทยาศาสตร์กลุ่มหนึ่งอธิบายว่าสภาพภูมิอากาศ คือ ค่าเฉลี่ยของสภาพอากาศในภูมิภาคหนึ่ง ๆ ในช่วงเวลาหนึ่ง ๆ ซึ่งต้องมากกว่า 30 ปี เมื่อนักวิทยาศาสตร์ทำการศึกษาเกี่ยวกับสภาพภูมิอากาศ พวกเขาจะมองไปที่ ค่าเฉลี่ยของน้ำฝน อุณหภูมิ ความชื้นสัมพัทธ์ ความเร็วลมหรือการตรวจวัดสภาพอากาศอื่น ๆ ที่ต่อเนื่องเป็นระยะเวลานานในพื้นที่เฉพาะหนึ่ง ๆ ยกตัวอย่างเช่น จากการติดตามข้อมูลปริมาณน้ำฝน ระดับน้ำในแม่น้ำ อ่างเก็บน้ำและข้อมูลจากดาวเทียม พบว่าในช่วงหน้าร้อน พื้นที่ที่ศึกษามีความแล้งกว่าปกติและถ้าความแห้งแล้งนี้ยังปรากฏอย่างต่อเนื่องในทุก ๆ หน้าร้อนก็สามารถเป็นข้อบ่งชี้ได้ว่าสภาพภูมิอากาศมีการเปลี่ยนแปลง
คำนิยาม

Climate (จากกรีกโบราณ klima หมายถึง เอียง) ทั่วไปหมายถึงสภาพอากาศโดยเฉลี่ยเป็นระยะเวลานาน ระยะเวลาเฉลี่ยมาตรฐานคือ 30 ปี แต่ช่วงระยะเวลาอื่น ๆ ก็อาจมีการนำมาใช้ขึ้นอยู่กับวัตถุประสงค์ สภาพภูมิอากาศยังประกอบด้วยสถิติอื่น ๆ นอกเหนือจากค่าเฉลี่ยเช่นขนาดของการแปรผันแบบวันต่อวันหรือปีต่อปี เลขาธิการคณะกรรมการการเปลี่ยนแปลงภูมิอากาศ (อังกฤษ: Intergovernmental Panel on Climate Change (IPCC)) นิยามคำศัพท์ไว้ดังนี้:
สภาพภูมิอากาศในความหมายที่แคบมักจะมีการกำหนดเป็น "อากาศโดยเฉลี่ย" หรือเข้มข้นมากขึ้นเป็นคำอธิบายทางสถิติในแง่ของค่าเฉลี่ยและความแปรเปลี่ยนของปริมาณที่เกี่ยวข้องในช่วงเวลาตั้งแต่หลายเดือนถึงหลายพันหรือหลายล้านปี ยุคคลาสสิกอยู่ที่ 30 ปีตามที่กำหนดโดยองค์การอุตุนิยมวิทยาโลก (WMO) ปริมาณเหล่านี้มักจะตัวแปรเช่นอุณหภูมิหยาดน้ำฟ้าและลม สภาพภูมิอากาศในความหมายที่กว้างขึ้นเป็นสภาวะ(รวมทั้งคำอธิบายทางสถิติ)ของระบบภูมิอากาศ
ความแตกต่างระหว่างสภาพภูมิอากาศและสภาพอากาศจะสรุปได้ดีจากวลีที่นิยมพูดกันว่า "สภาพภูมิอากาศเป็นสิ่งที่คุณคาดหวังว่าแต่สภาพอากาศเป็นสิ่งที่คุณจะได้รับ" ตลอดช่วงเวลาในประวัติศาสตร์จะมีหลายตัวแปรที่เกือบคงที่ที่เป็นตัวกำหนดสภาพภูมิอากาศ รวมทั้งละติจูด ความสูง สัดส่วนของแผ่นดินต่อพื้นน้ำ และระยะใกล้ไกลกับมหาสมุทรและภูเขา ปัจจัยเหล่านี้จะเปลี่ยนเฉพาะในช่วงเวลาหลายล้านปีเท่านั้นเนื่องจากกระบวนการต่าง ๆ เช่นแผ่นเปลือกโลก ปัจจัยอื่น ๆ ของสภาพภูมิอากาศจะเป็นแบบไดนามิกมากขึ้น เช่น การไหลเวียนของน้ำในมหาสมุทร (อังกฤษ: thermohaline circulation) ทำให้น้ำในมหาสมุทรแอตแลนติกตอนเหนืออุ่นกว่าแอ่งมหาสมุทรอื่น ๆ อยู่ 5 °C (9 °F)
กระแสน้ำอื่น ๆ ในมหาสมุทรจะกระจายความร้อนระหว่างแผ่นดินกับน้ำในระดับภูมิภาคมากกว่า ความหนาแน่นและชนิดของพืชที่ปกคลุมจะมีผลต่อการดูดซึมความร้อนจากแสงอาทิตย์ อีกทั้งการกักเก็บน้ำและปริมาณน้ำฝนในระดับภูมิภาค การเปลี่ยนแปลงในปริมาณของแก๊สเรือนกระจกในชั้นบรรยากาศจะเป็นตัวกำหนดปริมาณของพลังงานแสงอาทิตย์ที่ถูกเก็บรักษาไว้โดยโลกเป็นการนำไปสู่​​ภาวะโลกร้อนหรือการระบายความร้อนของโลก ตัวแปรที่กำหนดสภาพภูมิอากาศมีเป็นจำนวนมากและมีปฏิสัมพันธ์ที่ซับซ้อน แต่มีความตกลงทั่วไปว่าโครงร่างในวงกว้างมีความเข้าใจกัน อย่างน้อยตราบเท่าที่ปัจจัยของการเปลี่ยนแปลงสภาพภูมิอากาศในอดีตมีส่วนเกี่ยวข้อง
การจำแนกสภาพภูมิอากาศ

มีหลายวิธีในการจำแนกดินฟ้าอากาศให้เป็นระบอบการจัดการที่คล้ายกัน แต่เดิมอากาศตามฤดูกาล (อังกฤษ: en:clime) ถูกกำหนดในกรีซโบราณเพื่ออธิบายสภาพอากาศที่ขึ้นอยู่กับทำเลที่ตั้งของเส้นรุ้ง วิธีการจำแนกสภาพภูมิอากาศสมัยใหม่จะแบ่งกว้าง ๆ ออกเป็นวิธีทาง'พันธุกรรม'ซึ่งมุ่งเน้นไปที่สาเหตุของสภาพภูมิอากาศและวิธีการ'สังเกต'ซึ่งมุ่งเน้นไปที่ผลกระทบของสภาพภูมิอากาศ ตัวอย่างของการจัดหมวดหมู่ทางพันธุกรรมจะรวมถึงวิธีการที่ขึ้นอยู่กับ'ความถี่สัมพัทธ์'ของประเภท'มวลอากาศ'ที่แตกต่างกันหรือตำแหน่งภายในสภาพอากาศรบกวนแบบสรุป (อังกฤษ: synoptic weather disturbances) ตัวอย่างของการจำแนกประเภทแบบสังเกตรวมถึงเขตภูมิอากาศที่กำหนดโดยแข็งแกร่งของพืช (อังกฤษ: plant hardiness) การคายระเหย หรือแบบทั่วไปมากกว่าเช่นการแบ่งเขตภูมิอากาศแบบเคิพเพิน ซึ่งได้รับการออกแบบเริ่มแรกมาเพื่อระบุสภาพภูมิอากาศที่เกี่ยวข้องกับชีวนิเวศ (อังกฤษ: biomes)  บางอย่าง ข้อบกพร่องที่พบบ่อยของการจำแนกประเภทแบบนี้คือที่พวกเขาผลิตขอบเขตที่แตกต่างกันระหว่างโซนที่พวกเขากำหนด แทนที่จะเป็นการเปลี่ยนแปลงอย่างค่อยเป็นค่อยไปของคุณสมบัติของสภาพภูมิอากาศที่พบทั่วไปในธรรมชาติ
การจำแนกสภาพภูมิอากาศ > Bergeron and Spatial Synoptic

บทความหลัก: มวลอากาศ
การจัดหมวดหมู่ที่ง่ายที่สุดคือการการจัดที่เกี่ยวข้องกับมวลอากาศ (อังกฤษ: air masses) การจัดหมวดหมู่แบบ Bergeron เป็นรูปแบบที่ได้รับการยอมรับอย่างกว้างขวางมากที่สุดของการจัดหมวดหมู่แบบมวลอากาศ[ต้องการอ้างอิง] การจัดหมวดหมู่แบบมวลอากาศเกี่ยวข้องกับสามตัวอักษร
ตัวอักษรตัวแรกอธิบายคุณสมบัติด้านความชื้นของมัน โดย c ใช้สำหรับมวลอากาศแบบทวีป (แห้ง) และ m สำหรับมวลอากาศทางทะเล (ชื้น)
อักษรตัวที่สองอธิบายถึงลักษณะอุณหภูมิของภูมิภาคแหล่งกำเนิดของมัน: ซึ่ง T สำหรับเขตร้อน P สำหรับขั้วโลก A สำหรับขั้วโลกเหนือหรือขั้วโลกใต้ M สำหรับมรสุม E สำหรับเส้นศูนย์สูตรและ S สำหรับอากาศที่เหนือกว่า (อากาศแห้งที่เกิดจากการเคลื่อนไหวลงด้านล่างอย่างมีนัยสำคัญในชั้นบรรยากาศ)
อักษรตัวที่สามจะใช้ในการกำหนดความมั่นคงของชั้นบรรยากาศ ถ้ามวลอากาศเย็นกว่าพื้นดินด้านล่าง จะแสดงอักษร k ถ้ามวลอากาศะอุ่นกว่าพื้นดินด้านล่าง จะแสดงอักษร w ในขณะที่การระบุมวลอากาศแต่เดิมได้ถูกใช้ในการพยากรณ์อากาศในช่วงปี 1950s, นักภูมิอากาศวิทยาเริ่มสร้าง synoptic climatologies ที่ขึ้นอยู่กับความคิดนี้ในปี 1973
การจัดหมวดหมู่แบบ Bergeron คือระบบจำแนกสรุปเชิงพื้นที่ (อังกฤษ: Spatial Synoptic Classification system (SSC)) แบ่งออกเป็นหกประเภทได้แก่ แห้งขั้วโลก (คล้ายกับขั้วโลกทวีป) แห้งปานกลาง (คล้ายกับทะเลที่เหนือกว่า) แห้งเขตร้อน (คล้ายกับเขตร้อนทวีป) ชื้นขั้วโลก (คล้ายกับทะเลขั้วโลก) ชื้นปานกลาง (ไฮบริดระหว่างขั้วโลกทะเลและเขตร้อนทะเล) และชื้นเขตร้อน (คล้ายกับเขตร้อนทะเล มรสุมทะเลหรือเส้นศูนย์สูตรทะเล)